Source: https://www.najpravo.sk/clanky/novela-autorskeho-zakona.html
Timestamp: 2020-08-07 17:48:17+00:00

Document:
Novela Autorského zákona | Články | Najprávo.sk - najlepší právny poradca
19.9. 2014, 11:04 | JUDr. Pavol Kollár, advokát
Dňa 12. septembra 2014 bola Národnou radou Slovenskej republiky schválená novela zákona č. 618/2003 Z.z. o autorskom práve a o právach súvisiacich s autorským právom (autorský zákon) v znení neskorších predpisov (ďalej len „Autorský zákon“). Predmetná novela zavádza do § 5 upravujúceho vymedzenie pojmov nový odsek 26, ktorý definuje dôsledné vyhľadávanie ako získavanie informácií v dobrej viere z informačných zdrojov podľa prílohy č. 2 k Autorskému zákonu pre kategóriu diel uvedených v prílohe č. 2 k Autorskému zákonu na účely určenia, či je dané dielo osirelým dielom. Daná novela Autorského zákona zavádza za § 12 upravujúci anonymné a pseudonymné dielo tri nové paragrafy a to § 12a, § 12b a § 12c.
Paragraf 12a Autorského zákona bude upravovať nový právny pojem tzv. osirelé dielo, ktorým je slovesné dielo vyjadrené v písomnej forme, najmä kniha, časopis, noviny, hudobné dielo vyjadrené v písomnej forme, a audiovizuálne dielo, ktorého autora nemožno určiť, alebo ak bol určený, nemožno ho nájsť ani napriek dôslednému vyhľadávaniu a je uložené u osoby podľa § 31a ods. 1 Autorského zákona.
Paragraf 12b Autorského zákona ustanovuje, že § 5 ods. 26, § 12a a § 31a Autorského zákona sa bude primerane vzťahovať aj na dielo, ktoré je súčasťou diela podľa § 12a ods. 1 Autorského zákona alebo je s ním spojené.
Paragraf 12c Autorského zákona bude upravovať nový právny pojem tzv. obchodne nedostupné dielo, ktorým je vydané slovesné dielo vyjadrené v písomnej forme, najmä kniha, časopis a noviny; ktorého rozmnoženinu nie je možné nadobudnúť odplatným prevodom vlastníckeho práva; to sa nevzťahuje na kúpu použitej veci; alebo ktoré je uložené v knižnici, archíve alebo múzeu; alebo ktoré je zapísané vo verejne prístupnom zozname obchodne nedostupných diel, ktorý vedie Slovenská národná knižnica.
Predmetná novela Autorského zákona za § 31 upravujúci použitie diela knižnicou, archívom alebo múzeom, zavádza nový § 31a upravujúci použitie osirelého diela.
Novela Autorského zákona nadobúda účinnosť dňa 29. 10. 2014.
289/2013 Z.z. Zákon, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) ...
trovy konania súdne poplatky náhrada trov konania odvolanie dedenie úroky z omeškania bezpodielové spoluvlastníctvo manželov rekodifikácia dokazovanie podielové spoluvlastníctvo mediácia náhrada škody spotrebiteľ ochrana osobnosti dovolanie premlčanie verejné obstarávanie exekúcia judikatúra oslobodenie od súdnych poplatkov

References: § 5
 § 12
 § 12
 § 12
 § 12
 § 31
 § 5
 § 12
 § 31
 § 12
 § 31
 § 31